Kirani James

Kirani James (født 1. september 1992) er en grenadisk sprinter, som spesialiserer seg på 200 og 400 meter. Han er tidligere verdensmester og olympisk mester på 400 meter. 

 Resultater som ungdom og junior 
James vant mange gullmedaljer på 200 og 400 meter som junior, i CARIFTA Games, som arrangeres av Caribbean Free Trade Association (CARIFTA). I U17-klassen vant han tre gull – et i 1007 og to i 2008. Også i U20-klassen vant han tre gull, i 2009 og 2010, samt en bronse i 2009. I CARIFTA Games i 2009 satte han også ny mesterskapsrekord med 45,45 s. 

Også i Samveldelekene for ungdom (Commonwealth Youth Games) vant han en gull; han vant 400 meter i 2008 i Pune. 

Han vant både 200 og 400 meter i Ungdoms-VM i friidrett 2009, og 400 meter i det panamerikanske juniormesterskapet i 2009. For sin innsats i friidrett ble han utnevnt til Årets sportsutøver i Grenada.

 Resultater som senior 
I VM i friidrett 2011 i Daegu i Sør-Korea nådde både James og hans lagkamerat Rondell Bartholomew finalen. James vant VM-gull med ny personlig rekord på 44,60, noe som gjorde ham til den yngste VM-vinneren på 400 meter noensinne, med 18 år.IAAF - Daegu 2011 AdrianSprints.com - Kirani James World Champion 400m 44.60s (Video) Dette var Grenadas første VM-medalje i friidrett. Ni dager senere vant James 400 meter i Diamond League-stevnet i Zürich, med ny personlig rekord på 44,36 sekunder.

Også i VM i friidrett innendørs 2012 nådde han finalen på 400 meter, og kom på 6.-plass med tiden 46,21.

James var flaggbærer under åpningen av Sommer-OL i London i 2012.London 2012 Opening Ceremony - Flag Bearers, Den internasjonale olympiske komité. Gullvinner på 400 meter OL i London 2012.

James vant gull på 400 meter i Samveldelekene 2014 i Glasgow.

Han tok bronse for Grenada på 400 meter under Sommer-OL 2020 i Tokyo.

 Referanser 

 Eksterne lenker 


Kategori:Personer fra Gouyave
Kategori:Grenadiske sprintere
Kategori:Olympiske mestere for Grenada
Kategori:Olympiske mestere i friidrett
Kategori:Olympiske bronsemedaljevinnere for Grenada
Kategori:Olympiske bronsemedaljevinnere i friidrett
Kategori:Verdensmestere i friidrett for Grenada
Kategori:VM-sølvmedaljevinnere i friidrett for Grenada
Kategori:VM-bronsemedaljevinnere i friidrett for Grenada
Kategori:Diamond League-vinnere
Kategori:Deltakere for Grenada under VM i friidrett 2011
Kategori:Medaljevinnere under Sommer-OL 2012
Kategori:Deltakere for Grenada under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Grenada under VM i friidrett 2013
Kategori:Deltakere for Grenada under VM i friidrett 2015
Kategori:Medaljevinnere under Sommer-OL 2016
Kategori:Deltakere for Grenada under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Grenada under VM i friidrett 2019
Kategori:Medaljevinnere under Sommer-OL 2020
Kategori:Deltakere for Grenada under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Grenada under VM i friidrett 2022
Kategori:Deltakere for Grenada under Samveldelekene 2014
Kategori:Friidrettsutøvere under Samveldelekene 2014
Kategori:Deltakere for Grenada under VM i friidrett 2023
Kategori:Deltakere for Grenada under Sommer-OL 2024
Kategori:Friidrettsutøvere under Sommer-OL 2024